[image: image1.png]Gipuzkoako Diputacion Foral

Foru Aldundia de Gipuzkoa
Ogasun eta Finantza Departamento de
Departamentua Hacienda y Finanzas






PRESKRIPZIO TEKNIKOEN AGIRIA, GIPUZKOAKO HONDAKINEN KONTSORTZIOAREN ETA BERE SOZIETATEA DEN GIPUZKOAKO HONDAKINEN KUDEAKETA SAU-REN URTEKO KONTUEI AUDITORETZA ZERBITZUA KONTRATATZEKOA
1. OBJEKTUA
Kontratu honen objektua da zerbitzu profesionalak ematea, Gipuzkoako Hondakinen Kontsortzioaren urteko kontuei (banakakoak eta bateratuak) eta bere sozietatea den Gipuzkoako Hondakinen urteko kontuei Kudeaketa SAUren auditoretza egiteko. Kontu horiei 2019tik 2021era bitarteko ekitaldiak –biak barne– amaitzean egingo zaie auditoretza, eta ikuskapen hori 2022 ekitaldira luzatzeko aukera izango da.
Kontratupeko lana izango da, beraz, urteko kontu horiei auditoretzak egitea. Horretarako, jarraitu beharko zaie ikuskatu beharreko entitateetako bakoitzari aplikagarri zaion legezko xedapenei eta kasu bakoitzean aplikagarri den informazio finantzarioko arauzko araudiari, eta, bereziki, hartan jasotako kontabilitate printzipio eta irizpideei.
Auditoretza txostenekin batera, enpresa adjudikaziodunak gomendio operatiboak aurkeztuko ditu, barne kontroleko sistemaren azterketatik eta ebaluaziotik abiatuta. Gomendio horiek entitate bakoitzeko zuzendaritza organoek aztertu ahal izango dituzte, kudeaketa eta kontroleko barne sistemak hobetzeko asmoz.
2. AUDITORETZA LANAREN IRISMENA
Egiaztatuko da kontabilitate orokorrak eta banakako eta baterako urteko kontuek entitateen ondare eta finantza egoera eta eragiketen emaitza jasotzen dutela, betiere aplikagarri diren kontabilitate arauei eta printzipioei jarraituz.
Zehazki, hona hemen zeintzuk diren kontabilitate egoera orriak prestatzeko araudi esparrua:
Gipuzkoako Hondakinen Kontsortzioa: Gipuzkoako Lurralde Historikoko Foru Kontabilitate Publikoan (abenduaren 28ko 51/2012 Foru Dekretua) eta Sektore Publikoaren Kontabilitateko Nazioarteko 32. Arauan (Zerbitzuak emateko hitzarmenak) jasotakoa arauak.
Gipuzkoako Hondakinen Kudeaketa SAU: Kontabilitate Plan Orokorra (1514/2007 Errege Dekretuaz onartua) eta bere sektorekako egokitzapenak.
Gainera, auditoretzako arau teknikoei jarraituz, auditoreak bere txostenean adierazi behar du kudeaketa txosteneko kontabilitate informazioa bat ote datorren ikuskatutako urteko kontuetako kontabilitate informazioarekin.
Lanaren irismena nahikoa izan behar da, auditoreak kontabilitate egoera orriei buruzko iritzi profesionala eskaini ahal izateko. Horretarako, beharrezkoa izango da, batetik, urteko kontuen justifikaziozko ebidentzia aztertzea eta, bestetik, haren aurkezpena, aplikatutako kontabilitate printzipio eta irizpideak eta administratzaileek egindako estimazioak ebaluatzea. 
Ebaluazio bat egingo da ikuskatutako entitateek beren eragiketei jarraipena egin eta erregistratzeko, aztergai diren kontabilitate egoera orriak egiteko eta entitatearen aktiboak eta ondarea babesteko erabilitako barne kontroleko sistemei, irizpideei eta prozedurei buruz, betiere sistema hori egokia ote den eta prozedurak betetzen ari ote diren erabakitzeko eta auditoretzako lanaren arloak berrikusteko behar diren prozedurak ezartzearren. 
Finantza egoera orriak aztertuko dira. Azterketa horretan, egoera orri horiei buruzko azalpen oharrak sartuko dira; bertan, iruzkina egingo da aplikatutako kontabilitate printzipio eta irizpideen garrantzizko alderdiei eta egindako estimazioei buruz, eta entitateen egoera ekonomiko-finantzarioa eta ondarezkoa egoki ulertzeko behar diren informazioak jasoko dira.
Era berean, egiaztatu beharko da Gipuzkoako Foru Aldundiaren kontuetan sartzeko bidaltzen den informazioa, bai eta ekitaldi bakoitzeko urteko kontuekin bat ote datorren ziurtatu ere.
3. EGIN BEHARREKO TXOSTENAK
Enpresa adjudikaziodunak aurretiazko txosten bat aurkeztuko du, urte bakoitzeko apirilaren 15a iritsi baino lehen, aurreko ekitaldiko urteko kontuen auditoretzari buruz. Txosten horrek barnean hartuko du, egingarria denean, auditoretzako balizko doikuntzek ondarean eragindako efektuaren estimazio kuantifikatua.
Azterketa eta eztabaida prozedura bat adostuko da ikuskatutako entitateetako zuzendaritzarekin nahiz Gipuzkoako Foru Aldundiko Ogasun eta Finantza Departamentuko Finantza eta Aurrekontu Zuzendaritza Nagusiarekin, betiere zuzenketa eta prebentzio ekintzak ulertu, baloratu eta, hala badagokio, proposatzeko asmoz.
Ondoren, eta, nolanahi ere, gehienez maiatzaren 15erako, behin betiko txostenak egingo dira preskripzio agiri honetako «Objektua» atalean jasotako edukiei dagokienez.
Enpresa adjudikaziodunak sortzen duen behin betiko dokumentazioa Euskal Autonomia Erkidegoko bi hizkuntza ofizialetan bidaliko da, paperean eta kopia elektronikoan.
4. BESTE ESKAKIZUN BATZUK
LANERAKO DOKUMENTAZIOA
Auditoretza enpresak sortutako lan dokumentazioa haren bulegoan geldituko da, eta betiere Gipuzkoako Foru Aldundiko Ogasun eta Finantza Departamentuko Ogasun Zuzendaritza Nagusiaren, ikuskatutako enpresen eta etorkizuneko ekitaldietan kontratatzen diren auditoretza enpresen eskura egongo da.

